Acaba de sortir una nova convocatòria de beques​, poques en aquest cas, només 6 del nostre país i amb requisits acadèmics exigents. Però sembla prou interessant, val la pena provar-ho.

A continuació us expliquem una mica el programa i podreu completar la informació al document adjunt.

El **Youth Leadership Program** és un dels programes d’intercanvi del Departament d’Estat que té com a objectiu principal el foment del coneixement mutu, el respecte i la participació cívica dels joves als dos costats de l’Atlàntic. En l’edició del 2018, hi participaran **18 joves de centres educatius de Catalunya, el sud d’Itàlia i Eslovènia**.

És per aquest motiu que el Consolat General dels Estats Units a Barcelona ofereix **6 beques dirigides a estudiants d'entre 16 i 18 anys per participar en aquest programa**.

Els requisits de participació són:

* Tenir entre 16 i 18 anys en el moment d'inici del programa als EUA
* Acreditar una mitjana de 8 en el curs acadèmic 2016/2017
* Acreditar una nota d'excel·lent en anglès
* Acreditar la participació en activitats de voluntariat

El **termini**de presentació de candidatures finalitza el **dimecres 2 de maig a les 18h.**

Per participar-hi cal complimentar el [formulari de sol·licitud](https://es.usembassy.gov/embassy-consulates/barcelona/2018-youth-leadership-program-form/) que es troba al web de Consolat. També és necessari elaborar un vídeo d'una extensió màxima d'1 minut en el qual el candidat parli en anglès sobre la importància de promoure la ciutadania activa i la participació social i política dels joves.

Només s'acceptarà una sol·licitud per centre educatiu i no es permetran inscripcions a títol individual d'alumnes que no representin el seu centre. En el cas de rebre més sol·licitud d'una d'un mateix centre educatiu, quedaran invalidades totes les sol·licituds.

​

​Sort!​